Újra lehet Török Nagydíj
Pályák jönnek és mennek a Forma-1-es naptárban, ezúttal a Török GP léphet újra porondra, Bernie Ecclestone már rábólintott.
A Forma-1 ura, Bernie Ecclestone zöld utat adott az isztambuli pályának, és mivel az F1-es naptárat bővíteni akarja a jövőben, Törökország visszakerülhet a rendezők közé.

Az első Török Nagydíjat 2005-ben rendezték, de nem sikerült az elvárt népszerűséget elérnie az országban, így a 2012-es szezonban már nem kapott szerepet. Az Istanbul Parkban kis nézőszám mellett rendezték a futamokat, emiatt pedig a rendezőknek financiális problémái akadtak. Most úgy tűnik, ezen problémákra megvan a megoldás, Ecclestone pedig nem zárkózott el az esetleges újabb török versenyektől.

Ecclestone álláspontja szerint: “Ha megoldódnak a pénzügyi gondok, újra rendezhetnek futamot Törökországban”.

Kövess minket a Facebookon is!
Forma-1